5.4.

Metodu Biex jista’ jkun trasferit biżżejjed mill-kampjun, il-flixkun tat-trasferiment irid ikun tneħħietlu l-arja. Għal dan il-għan, daħħal mill-konnetur madwar 10 ml ta’ dichlorodifluoromethane jew butan (jiddependi mill-prodott aerosol li għandu jkun eżaminat) u mbagħad neħħi l-gass kompletament sakemm il-fażi likwida tisparixxi, waqt li żżomm il-flixkun tat-trasferiment bil-valv ’il fuq. Neħħi l-konnettur. Iżen il-flixkun tat-trasferiment (“a” grammi). Ħawwad sew id-dispenser ta’ l-aerosol li minnu jrid jittieħed il-kampjun. Waħħal il-konnettur mal-valv fuq il-kontenitur tal-kampjun ta’ l-aerosol (valv ’il fuq), daħħal f’postu l-flask tat-trasferiment (għonq ’l isfel) mal-konnettur u agħfas. Imla l-flixkun tat-trasferiment sa żewġ terzi tiegħu. Jekk it-trasferiment jieqaf qabel il-ħin minħabba ugwalizzazzjoni ta’ pressa, dan jista’ jitkompla bit-tkessiħ tal-flixkun tat-trasferiment. Neħħi l-konnettur, iżen il-flixkun mimli (“b” grammi) u iddetermina l-piż tal-kampjun ta’ l-aerosol trasferit, m1 (m1 = b - a). Il-kampjun hekk miksub jista’ jkun użat: 1. għal analiżi kimika normali; 2. għal analiżi tal- kostitwenti volatili bi kromatografija tal-gass. 5.4.1. Analiżi kimika Waqt li żżomm il-valv tal-flixkun tat-trasferiment ’il fuq, ipproċedi kif ġej: — neħħi l-gass. Jekk l-operazzjoni tat-tneħħija tal-gass toħloq xi ragħwa, uża flixkun tat-trasferiment li qabel kienet introdotta fih kwantità (minn 5 sa 10 g) miżuna eżatta ta’ 2-methoxyethanol permezz ta’ siringa mill-konnettur, — temm it-tneħħija tal-kostitwenti volatili mingħajr telf billi tħawwad f’banju ilma miżmum f’temperatura ta 40 oC. Aqla’ il-konnettur. — erġa’ iżen il-flixkun tat-trasferiment (“c” grammi) biex tiddetermina l-piż tal-fdal, m2 (m2 = c - a). — (NB:Meta tikkalkola l-piż tal-fdal, naqqas il-piż użat ta’ kull 2-methoxyethanol) — iftaħ il-flixkun tat-trasferiment billi tneħħi l-valv, — ħoll il-fdal kompletament fi kwantità magħrufa ta’ solvent adattat, — agħmel id-determinazzjoni mixtieqa b’alikwot. — Formoli għall-kalkolazzjoni huma: — u fejn: m1 = massa ta’ aerosol meħuda fil-flixkun tat-trasferiment; m2 = massa ta’ fdal wara li tissaħħan f’40 oC; r = perċentwal tas-sustanza partikolari f’m2 (determinata skond il-metodu addattat); R = perċentwal tas- sustanza partikolari fl-aerosol kif riċevut; Q = massa totali tas- sustanza partikolari fid-dispenser ta’ l-aerosol; P = massa netta ta’ dispenser inizjali ta’ l-aerosol (kampjun bażiku). 5.4.2. Analiżi ta’ kostitwenti volatili b’gass kromatografiku 5.4.2.1. Prinċipju Uża siringa tal-kromatografija bil-gass, neħħi kwantità xierqa mill-flixkun tat-trasferiment. Imbagħad daħħal il-kontenuti tas-siringi fil-kromatografu tal-gass. 5.4.2.2. Aċċessorji Siringa serje A2 ta’ 25 μl jew 50 μl (Il-figura 5) għat-“teħid ta’ kampjuni bi preċiżjoni” bi kromatografija tal-gass jew ekwivalenti. Din is-siringa hi mgħammra b’valv jisslajdja f’tarf il-labra. Is-siringa hi kkonnetjata mal-flixkun tat-trasferiment b’konnettur fil-flixkun u b’tubu tal-polietilina (tul 8 mm, dijametru intern 2,5 mm) fis-siringa. 5.4.2.3. Metodu Wara li kwantità xierqa ta’ prodott ta’ aerosol tkun ittieħdet fil-flixkun tat-trasferiment, waħħal it-tarf konikali tas-siringa fil-flixkun tat-trasferiment kif deskritt f’5.4.2.2. Iftaħt il-valv u aspira kwantità xierqa ta’ likwidu. Elimina l-bżieżaq tal-gass billi tħaddem il-plunger diversi drabi (kessaħ is-siringa jekk hemm bżonn). Agħlaq il-valv meta s-siringa jkollha kwantità xierqa ta’ likwidu mingħajr bżieżaq u aqla’ s-siringa mill-flixkun tat-trasferiment. Waħħal il-labra, daħħal is-siringa fl-injettur tal-gass kromatografiku, iftaħ il-valv u injetta. 5.4.2.4. Standard intern Jekk standard intern hu meħtieġ, huwa jkun introdott fil-flixkun tat-trasferiment (permezz ta’ siringa ordinarja tal-ħġieġ bl-użu ta’ konnettur).